**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 17.11.2025 | nr | 2-25-13958 |

**Ettepanek**

Harju Maakohtu menetluses on tsiviilasi nr 2-25-13958, Wall Design Eesti OÜ(registrikood 12697874) avaldus pankroti väljakuulutamiseks. 18.09.2025. a nimetas kohus võlgniku ajutiseks pankrotihalduriks Svetlana Pildeni. Ajutise halduri aruande kohaselt puudub võlgnikul praegusel ajal majandustegevus. Kohustused moodustavad 32 131,84 eurot, pankrotiavalduses kajastatud vara, va. kasutatud kontoritehnika, selle asukoht ja seisukord on teadmata. Seega ei ole võimalik prognoosida, et selle vara realiseerimise tulemina on võimalik kasvõi osaliselt katta pankrotimenetluse kulusid.

Kohus teatas 07.11.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 3500 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 8. detsembriks 2025. a e-toimiku portaali kaudu <https://www.etoimik.rik.ee/>.

Lugupidamisega

(digitaalselt allkirjastatud)

Karin Sonntak

kohtunik